ระวังแนวต้าน 1,080 จุด
...หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 5 เม.ย. 2554
19 ส.ค. 2554

...หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันอังคารที่ 5 เม.ย. 2554
...เงินต่างชาติทะลักเข้าหุ้นไทยต่อเนื่อง วานนี้ไล่ดัชนีทำสถิติสูงสุดใหม่ (รอบ 15 ปี) ได้อีกวัน ทำไปไกลถึง 1,080 จุด แต่ไม่ผ่าน ถูกแรงขายทำกำไรทดสอบตลาดลงมาปิด 1,078.66 จุด พุ่ง 14.31 จุด มูลค่าซื้อขาย 41,948 ล้านบาท
...เงินต่างชาติเข้าซื้ออีก 4,825 ล้านบาท
...หุ้นกลุ่มนำตลาดขึ้น ยังเป็นหุ้น 3 กลุ่มหลัก แบงก์ พลังงาน และปิโตรเคมี ราคามาไกลระยะสั้นๆ ให้ระวังแรงขายทำกำไร 
...หุ้นเอฟโวลูชั่น (E) แม่-ลูก (E-W1) กระชากขึ้นมาลบข้อหาหมิ่นประมาท ทั้งราคาและวอลุมพุ่งกระโดด ถ้าไม่ตีขึ้นหวังออกของซะก่อน ใครเคยติดสูงกว่า 2 บาท คงแกะออก 
...ฟาก บล.ซีมิโก้ (ZMICO) ราคากระตุกขึ้นไปรออะไรบางอย่าง คอหุ้นคงเดาออกการส่ง “ไซม่อน มอร์ริส เกโรวิช” เบอร์ 1 ของ E มาร่วมงานกับซีมิโก้
...“โฆสิต สุวินิจจิต” อดีตผู้อยู่เบื้องหลังค่ายบันเทิงดัง อาทิ มีเดีย ออฟ มีเดียส์ โหมลุยงานหินอีกครั้งให้กับค่ายข่าวเคเบิลทีวี “สปริงนิวส์” และกำลังเข้ารับตำแหน่งประธานกรรมการบริษัทแม่ “โซลูชั่น คอนเนอร์ (SLC) อย่างเป็นทางการ หลังที่ประชุมผู้ถือหุ้นไฟเขียว เม.ย.นี้ 
...ร่วงตามระเบียบ เมื่อข่าวจริงออกมา หุ้น บล.บีฟิท (BSEC) ลดลง 0.04 บาท ปิดที่ 2.36 บาท หลังวิ่งแรงมานานเล่นข่าว OSK Investment Bank Berhad มาเลเซีย ซื้อจำนวน 399 ล้านหุ้น หรือ 48.85% ตามราคาบุ๊ก